সংশোধিত নাগরিকত্ব আইনের বিরুদ্ধে প্রতিবাদ, সোশ্যাল মিডিয়ায় প্রোফাইল পিকচার বদল মমতার !! - Naya Thahor
Home / কলকাতা / সংশোধিত নাগরিকত্ব আইনের বিরুদ্ধে প্রতিবাদ, সোশ্যাল মিডিয়ায় প্রোফাইল পিকচার বদল মমতার !!
সংশোধিত নাগরিকত্ব আইনের বিরুদ্ধে প্রতিবাদ, সোশ্যাল মিডিয়ায় প্রোফাইল পিকচার বদল মমতার !!
বিশ্বদেব চট্টোপাধ্যায়ঃসংশোধিত নাগরিক আইনের বিরুদ্ধে পরপর তিনদিন পথে নেমেছেন তিনি। এদিন তিনি যোগ দেন রানি রাসমণি রোডের সভায়। সেক্ষেত্রে চতুর্থ দিনে পড়ছে তাঁর প্রতিবাদ।
এরইমধ্যে সোশ্যাল মিডিয়ায় নিজের প্রোফাইল পিকচার বদলে ফেলেছেন মমতা। বৃহস্পতিবার সেখানে দেখা যাচ্ছে ইউনাইটেড ইন্ডিয়া নাগরিকের লোগো।
নাগরিকত্ব সংশোধনী বিল আইনে পরিণত হলেও, তা মেনে নিতে রাজি নন মমতা বন্দ্যোপাধ্যায়। সুদীপ বন্দ্যোপাধ্যায় এ নিয়ে বলতে উঠলে তাঁকে ধমকও দিতে দেখা গেল মমতাকে। সিএএ অর্থাৎ সিটিজেনশিপ অ্যামেন্ডমেন্ট অ্যাক্ট বলেও মমতা বন্দ্যোপাধ্যায় এখন তাকে সিটিজেনশিপ অ্যামেন্ডমেন্ট বিল বলারই পক্ষপাতি। সেই বিরোধিতার পথ থেকে যে তিনি সরতে রাজি নন, তা সোশ্যাল মিডিয়ায় প্রোফাইল পিকচার বদলের মাধ্যমেই স্পষ্ট করে দিয়েছেন।
সোমবার থেকে বুধবার তিনদিন সভা শেষে মমতা বন্দ্যোপাধ্যায় জনতার উদ্দেশে প্রশ্ন ছুঁড়ে স্লোগান দেন, আমরা কারা, উত্তর আসে, তৃণমূল। পরবর্তী সময়ে সেই স্লোগান ছুঁড়ে দিলে উত্তর আসে নাগরিক। প্রোফাইল পিকচারে সেই নাগরিকই আনলেন তৃণমূল নেত্রী তথা মুখ্যমন্ত্রী মমতা বন্দ্যোপাধ্যায়।